ગુજરાતીઓની વેપાર-ધંધામાં સુઝબુઝ વિશ્વભરમાં જાણીતી અને વ્યવસાયમાં ગુજરાતીઓ પાક્કા ગણાય છે પરંતુ જ્યારે વાત વેપાર શરૂ કરવાની આવે છે ત્યારે ગુજરાત તેમાં ઘણું પાછળ રહી ગયું છે. દેશમાં ઈઝ ઓફ ડુઇંગ બિઝનેસ લિસ્ટમાં આંધ્રપ્રદેશ ટોપ પર છે અને તેલંગણા બીજા સ્થાને છે. જે બાદ ક્રમશઃ હરિયાણા, ઝારખંડ, ગુજરાત, છત્તિસગઢ, મધ્યપ્રદેશ, કર્ણાટક અને રાજસ્થાન આવે છે. વડાપ્રધાન નરેન્દ્ર મોદીનું હોમ સ્ટેટ ગુજરાતનો ક્રમ છેક પાંચમો છે. ઈઝ ડુઇંગ બિઝનેસ લિસ્ટમાં આવવા માટે કેન્દ્ર સરકાર દ્વારા આપવામાં આવેલ સૂચનોને દેશના માત્ર 7 રાજ્યોએ જ લાગુ કર્યા હતા અને તે પણ માત્ર 50% જેટલા જ. બીજી વર્ષે 18 રાજ્યોએ આ સૂચનો પોતાના રાજ્યમાં લાગુ કર્યા અને આ વર્ષે 21 રાજ્યો એવા છે જેમણે આ સૂચીમાં સ્થાન મળ્યું છે.